Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel keskittyy vahvistamaan sotilaallista etulyöntiasemaansa -
valmistautuessaan vastaamaan alueellisiin uhkiin.
Jännitteet kiristyvät Qatarin ja Israelin välillä.
Turkin presidentti Erdogan -
isännöi Iranin presidenttiä Ibrahim Raisia Ankarassa.
Israelia yritetään painostaa kansainvälisesti tulitaukoon Gazassa.
Se ei silti heikennä Israelin määrätietoisuutta -
saavuttaa kaikkia sen sodalle asettamia tavoitteita.
Pääministeri Benjamin Netanjahu julisti knessetin 75-vuotisistunnossa, -
että Israelin parlamentti eli knesset symboloi Israelin kansallista voittoa.
Knessetin vuosipäivä symboloi voittoa: kansallisen elpymisemme, -
vapauden, demokratian sekä kansallisen suvereniteetin voittoa.
Kansanedustajat työskentelevät täällä kansan puolesta ja kansan hyväksi, -
vuosituhansia vanhan kansamme, joka on omaksunut edistyksen arvot.
Kaikkia demokratioita, niin pieniä kuin suuriakin, koetellaan sodan aikana.
Israelilla on kokemusta sodasta ja koettelemuksista.
Me seisomme rinta rinnan -
ja selviydymme Jumalan avulla voittajina tästäkin koettelemuksesta.
Israelin on pysyttävä lujana vihollistensa edessä, Netanjahu sanoi.
Hän korosti, että Israelin viholliset saavat päivittäin muistutuksen -
kohtalokkaasta virheestään, joka koituu heidän omaksi tuhokseen.
Elämme sellaista hetkeä, -
jossa meidän on ammennettava lujuutta ja rohkeutta yhdessä.
Jatkamme määrätietoisesti taistelua kukistaaksemme julman vihollisen.
Suojelemalla kansallista elpymistämme toteutamme -
rakkaiden lastemme, hengessä ja teoissa väkevien lastemme, toivetta.
Heidän viimeinen tahtonsa ja testamenttinsa ei voisi olla selvempi.
He sanovat: "Yhdessä voittoon!
Yhdessä voittoon!" Olkoon heidän muistonsa meille siunaukseksi.
Muistutamme vihollisiamme joka päivä siitä, että he tekivät vakavan virheen.
He luulivat voivansa -
viedä meiltä kaiken sen, mikä on meille kallisarvoista.
He erehtyivät jälleen kerran pitämään Israelia heikkona ja hauraana.
Tapahtuikin juuri päinvastoin: Meitä lyötiin raskaasti 7. lokakuuta, -
mutta nousimme pian jaloillemme. Koko Israel yhdistyi.
Tavalliset sotilaat ja reserviläiset -
ilmoittautuivat palvelukseen sankoin joukoin.
Puolustusvoimat ja turvallisuuspalvelut hiovat kykyjään.
Taistelemme kotimme puolesta.
Tämän sodan pitää päättyä ja se tulee päättymään -
nykypäivän natsien pahuuden ja aggression tappioon.
Jokainen, joka otti panttivankeja, raiskasi ja murhasi kansalaisiamme -
ja oli muin tavoin osallinen, veti päälleen ennennäkemättömän tuhon.
Netanjahu alleviivasi jälleen Israelin tavoitteita -
sodassa Gazan islamistisia terrorijärjestöjä vastaan.
Asetimme sodalle vankat tavoitteet, jotka pätevät edelleen:
Hamasin vallan päättäminen, kaikkien panttivankien vapauttaminen-
sekä sen varmistaminen, että Gaza ei enää koskaan uhkaa Israelia.
Joka nostaa kätensä meitä vastaan Gazassa tai missä tahansa muualla, -
saa nopeasti tuntea voimamme. Emme tee kompromissia -
oman ja tulevien sukupolvien olemassaolon turvaamisen suhteen.
Meidän on muovattava kohtalomme itse.
Pidämme tästä maasta entistä tiukemmin kiinni.
Elvytämme Gazan rajaseudun yhteisöt.
Varmistamme, että Etelä- ja Pohjois-Israelin asukkaat -
pääsevät palaamaan koteihinsa turvallisesti.
Edistämme entistä päättäväisemmin vahvistumisen politiikkaa.
Tavoitteena on vahvistua, vahvistua ja vahvistua.
Herra puhemies, -
tämä selvä muutos kansallisen vahvistumisen politiikassa -
saapuu knessetiinkin pian.
Vahvistamme juutalaisvaltiota ennennäkemättömällä tavalla.
Jännitteet näyttävät kiristyvän kautta Lähi-idän -
Iranin pahantahtoisen toiminnan vaikutuksesta. Netanjahu painotti, -
että Israelilla ei ole muuta vaihtoehtoa -
kuin ryhtyä toimiin Iranista kumpuavaa pahuutta vastaan.
Vahvistamme Israelin asemaa -
sivistyneen maailman vartiotornina Lähi-idässä.
Heti sodan alettua sanoin maailman johtajille:
"Jos Israel ei voita, te olette seuraavina vuorossa."
Vaara saavuttaa teidät paljon nopeammin kuin uskottekaan.
Totesin heille viimeksi eilen: "Meidän sotamme on teidän sotanne.
Meidän voittomme on teidän voittonne."
Sanoin myös: "Israel ei tule koskaan -
taipumaan Iranin käskyttämien murhanhimoisten terroristien edessä.
Se, että taistelemme hyökkääjiä vastaan, tuo ihmiskunnalle toivoa.
Se luo valoa, ei pimeyttä. Hyvyyttä, ei pahuutta. Vapautta, ei orjuutta."
Tätä viestiä olen pitänyt esillä myös täällä kotimaassa.
Valtaosa kansasta uskoo Israelin henkeen ja sinnikkyyteen -
sekä asiamme oikeudenmukaisuuteen.
Epäilijöille vastaamme Raamatun sanoin -
― pienen ja hiljaisen äänen tilalle tulee voimakas ja rohkea ääni.
Rohkeus voittaa.
Sotilaidemme ja kaatuneiden sankareidemme rohkeus voittaa.
Israelin kansa selviää voittajana.
Jännitteet -
Israelin sekä Hamasia jo vuosia rahoittaneen Qatarin välillä kasvavat.
Hamasin poliittinen johto -
majailee tällä hetkellä Qatarin pääkaupungissa Dohassa.
Jännitys kiristyi, kun Netanjahun väitettiin arvostelleen Qataria -
panttivankien perheille pidetyssä yksityistilaisuudessa.
Netanjahu tiettävästi luonnehti Qatarin roolia -
Israelin ja Hamasin välisenä sovittelijana "ongelmalliseksi".
Lisäksi Netanjahun kuultiin vuodetussa nauhoitteessa -
tuovan julki pettymystään Bidenin hallinnon päätökseen -
jatkaa kymmenellä vuodella Qatarissa sijaitsevan Yhdysvaltain asevoimien -
Centcomin tukikohtaa koskevaa isäntämaasopimusta.
Qatarin ulkoministeriön tiedottaja ilmoitti lausunnossa -
Qatarin olevan tyrmistynyt Israelin pääministerin väitetyistä puheista:
"Näillä kommenteilla, mikäli ne pitävät paikkansa, -
Israelin pääministeri heikentää sovitteluprosessin mahdollisuuksia.
Hän näyttää panevan oman poliittisen uransa viattomien siviilien,
myös israelilaisten panttivankien, suojelemisen edelle."
Qatarin ulkoministeriö varoitti lausunnossaan Netanjahua:
"Qatarin ja Yhdysvaltain strategiseen suhteeseen puuttumisen sijaan -
Netanjahun olisi suotavaa toimia vilpittömässä hengessä -
ja keskittyä panttivankien vapauttamiseen."
USA:n erityislähettiläs Brett McGurk matkusti Qatariin. Vierailu liittyy -
USA:n pyrkimyksiin edistää uutta humanitaarista tulitaukoa Gazaan.
Brett McGurk on paraikaa Lähi-idässä.
Hänen asialistallaan on monia aiheita, mutta tämä on ilman muuta kärjessä.
Tänään hän vierailee Dohassa. Menemättä asioiden edelle toistan, -
että näitä keskusteluja käydään vakavassa hengessä.
Tavoitteena on ilman muuta uusi humanitaarinen tauko, -
jotta apua saadaan sisään ja ihmisiä ulos.
Missä vaiheessa sopimus toteutuisi ja mitkä sen ehdot olisivat, -
siitä kaikesta käydään nyt keskustelua.
Minun ei kannata yrittää spekuloida, mitä tuleman pitää.
Turkin presidentti Recep Tayyip Erdogan -
isännöi Iranin presidenttiä Ibrahim Raisia Ankarassa.
Johtajat keskustelivat alueellisista aiheista -
ja eritoten Hamasin aloittamasta sodasta Israelia vastaan.
Molemmat presidentit tosin -
pitävät tosiasioiden vastaisesti hyökkääjänä Israelia.
Erdogan painotti sodan lopettamisen ja alueellisen rauhan tärkeyttä.
Raisi taas luonnollisesti hyödynsi vierailuaan Nato-maassa -
ilmaistakseen Iranin halveksuntaa Yhdysvaltoja ja Israelia kohtaan.
Pahempaa on se, että sionistihallinto saa tukea Yhdysvalloilta -
ja joiltain muilta länsimailta. Se, että Yhdysvallat tukee sionistihallintoa, -
on suuri ongelma. Se nimittäin tarkoittaa sitä, -
että Yhdysvallat on syyllinen näihin murhiin -
ja sillä on viattomien naisten ja lasten verta käsissään.
Iranin presidentti syyttää julkeasti Yhdysvaltoja -
Islamilaisen jihadin ja Hamasin 7.10. suorittamista hirmuteoista, -
joiden toteuttamista Iran itse edesauttoi.
Samaan aikaan Iranin liittolaiset -
jatkavat jännitteiden lietsomista Lähi-idässä -
mm. tekemällä toistuvia iskuja USA:n siviili- ja sotilaskohteisiin.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen